CELEX: 62021TN0665
Language: fi
Date: 2021-10-18 00:00:00
Title: Asia T-665/21: Kanne 18.10.2021 – Civitta Eesti v. komissio

6.12.2021   
            
            
               FI
            
            
               Euroopan unionin virallinen lehti
            
            
               C 490/51
            
         
      Kanne 18.10.2021 – Civitta Eesti v. komissio
      (Asia T-665/21)
      (2021/C 490/62)
      Oikeudenkäyntikieli: englanti
      
         Asianosaiset
      
      
         Kantaja: Civitta Eesti AS (Tartto, Viro) (edustaja: asianajaja C. Ginter)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 12.10.2021 tehdyn vastaajan päätöksen (1), jolla on hylätty kantajan tarjouspyyntömenettelyssä MOVE/2020/0008 ”Energian sekä liikkumisen ja liikenteen aloja koskeva oikeudellinen, sosioekonominen ja tekninen tuki” tekemä tarjous, joka koski erää 5 ”Liikenteen ja liikkuvuuden sosioekonomiset näkökohdat”;
               
            
                  —
               
               
                  kumoamaan kaikki myöhemmät, aiotut tai asiaan liittyvät toimenpiteet, mukaan lukien sellaiset toimenpiteet, jotka eivät vielä ole tiedossa ja jotka vastaaja toteuttaa edellä mainitun tarjouspyyntömenettelyn erän 5 osalta, ja erityisesti kumoamaan tarjousten arviointikertomukset ja purkamaan kaikki sopimuspuoleksi valitun tarjoajan kanssa tehdyt sopimukset
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on tehnyt ilmeisen arviointivirheen hylätessään kantajan tarjouksen ja on näin rikkonut asetuksen (EU, Euratom) 2018/1046 (2) 168 artiklan 6 kohtaa.
               
            
                  2)
               
               
                  Toinen kanneperuste, joka perustuu siihen, että vastaaja on rikkonut Euroopan unionin perusoikeuskirjan 41 artiklaa hylätessään kantajan tarjouksen ja jättäessään huomiotta kantajan selitykset, jotka koskivat sen teknisen tarjouksen olemassaoloa ja eheyttä.
               
            
         (1)  Sellaisena kuin se on annettu kantajalle tiedoksi 12.10.2021 päivätyllä vastaajan kirjeellä no Ares (2021) 6214855
      
         (2)  Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) (EUVL 2018, L 193, s. 1-222).